‘जे मेरी मन्नैं तां ए सिम्बल खरा ऐ, चढ़दी भेठा अल्ल जेड़ा टुनखर लब्भा करदा ऐ उस्सै च बेहई जा अड़िए। डोऔ नैं घराआली गी टोहेआ। बड़ै पर परूं ते परार अंड़े दित्ते हे पर उत्थैं लोकैं दी बड़ी आओ जाई रौंहदी, कदैं कोई राह रांहदू थकेमां तुआरै करदा, कदैं कोई जनेऊ धागा बन्नै करदा, कदैं कोई पित्तरैं गी पानी डोल्ला करदा। पिच्छैं जनेई जदूं लच्छमी लूतने च मरी गेई तां मिगी मता गै मंदा लग्गा हा बचैरी दा, निक्का जनेहा फोआ रेहई गेआ हा पिच्छैं बब्बा दी गोदा, जमदे गै मां मेटर केह कसूर हा ओदा।